CELEX: 62016TA0087
Language: sk
Date: 2017-11-06 00:00:00
Title: Vec T-87/16: Rozsudok Všeobecného súdu z 21. septembra 2017 – Eurofast/Komisia („Finančná pomoc — Siedmy rámcový program v oblasti výskumu, technického rozvoja a demonštračných činností — Zmluva ASSET — Rozhodnutie o vymáhaní formou započítania niektorých vyplatených súm v nadväznosti na finančný audit — Žaloba o neplatnosť — Legitímna dôvera — Arbitrážna doložka — Lehota na oznámenie správy o audite — Zásada kontradiktórnosti — Oprávnenosť nákladov — Zmluvná zodpovednosť“)

6.11.2017   
            
            
               SK
            
            
               Úradný vestník Európskej únie
            
            
               C 374/31
            
         Rozsudok Všeobecného súdu z 21. septembra 2017 – Eurofast/Komisia
   (Vec T-87/16) (1)
   
   ((„Finančná pomoc - Siedmy rámcový program v oblasti výskumu, technického rozvoja a demonštračných činností - Zmluva ASSET - Rozhodnutie o vymáhaní formou započítania niektorých vyplatených súm v nadväznosti na finančný audit - Žaloba o neplatnosť - Legitímna dôvera - Arbitrážna doložka - Lehota na oznámenie správy o audite - Zásada kontradiktórnosti - Oprávnenosť nákladov - Zmluvná zodpovednosť“))
   (2017/C 374/47)
   Jazyk konania: francúzština
   
      Účastníci konania
   
   
      Žalobkyňa: Eurofast SARL (Paríž, Francúzsko) (v zastúpení: S. Pappas, avocat)
   
      Žalovaná: Európska komisia (v zastúpení: J. Estrada de Solà, S. Delaude a S. Lejeune, splnomocnení zástupcovia)
   
      Predmet veci
   
   Na jednej strane návrh založený na článku 263 ZFEÚ na zrušenie rozhodnutia Komisie zo 17. decembra 2015 o vymáhaní formou započítania niektorých súm, v nadväznosti na závery finančného auditu, ktoré boli žalobkyni vyplatené na základe dohody o grante č. 211625 o realizácii projektu Asset, ktorá bola uzatvorená v rámci Siedmeho rámcového programu v oblasti výskumu, technického rozvoja a demonštračných činností, a na druhej strane návrh založený na článku 272 ZFEÚ, ktorým sa žalobkyňa domáhala, aby sa rozhodlo o neexistencii uvedenej pohľadávky, aby boli náklady vynaložené v súvislosti s plnením dohody o grante č. 211625 o realizácii projektu Asset vyhlásené za oprávnené a aby Komisia potvrdila zákonnosť poskytnutého financovania, aby bola Komisii uložená povinnosť zaplatiť sumu na základe plnenia dohody o grante č. 607049 o realizácii projektu Eksistenz a aby bola poslednej uvedenej uložená povinnosť zaplatiť zmluvnú náhradu škody
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Eurofast SARL je povinná zaplatiť Európskej komisii sumu vo výške 78 380,28 eura zodpovedajúcu náhrade finančného príspevku, ktorý jej bol zaplatený na základe dohody o grante č. 211625 uzatvorenej na účely realizácie projektu „Aeronautic Study on Seamless Transport“, navýšenú o úroky z omeškania vo výške 3,55 % od 13. januára 2015, po odpočítaní započítanej sumy k 17. decembru 2015, t. j. 69 923,68 eura.
            
         
               3.
            
            
               Eurofast znáša svoje vlastné trovy konania a je povinná nahradiť trovy konania, ktoré vynaložila Komisia, vrátane trov konania týkajúcich sa konania o nariadení predbežného opatrenia.
            
         
      (1)  Ú. v. EÚ C 136, 18.4.2016.